নারায়ণগঞ্জে ২৬ লাখ টাকার ইয়াবাসহ আটক ১ | সারাদেশ
নারায়ণগঞ্জে ২৬ লাখ টাকার ইয়াবাসহ আটক ১
প্রকাশিত: ১৭:৫১, ১০ সেপ্টেম্বর, ২০১৮
নারায়ণগঞ্জের সিদ্ধিরগঞ্জে ২৬ লাখ টাকার ইয়াবাসহ এক মাদক পাচারকারীকে আটক করেছে পুলিশ।
সোমাবার দুপুরে সিদ্ধিরগঞ্জ থানার ওসি আব্দুস সাত্তার এক সংবাদ সম্মেলনে বিষয়টি নিশ্চিত করেছেন। আটকের নাম তুহিন। তিনি মানিকগঞ্জ জেলার সাটুরিয়া থানার গাছবাড়ির লিয়াকত আলীর ছেলে।
সংবাদ সম্মেলনে ওসি আব্দুস সাত্তার বলেন, গোপন সংবাদের ভিত্তিতে রোববার রাতে সাইনবোর্ড চৌরাস্তা এলাকায় অভিযান চলে। চৌরঙ্গী ফিলিং ষ্টেশনের সামনে সিদ্ধিরগঞ্জ থানার এসআই রফিকুল ইসলাম একটি অটোরিক্সা থেকে তুহিনকে আটক করে।
এসময় তার হাতে থাকা বাজারের ব্যাগ তল্লাশী করে ৮৮০০ ইয়াবা উদ্ধার করা হয়। যার বাজার মূল্য ২৬ লাখ টাকা। ইয়াবাগুলো ৪৪টি পৃথক প্লাষ্টিকের ভেতর স্কচ টেপ দিয়ে প্যাঁচানো ছিলো। প্রতি প্যাকেটে ২০০পিচ করে ইয়াবা ছিলো।
আটক তুহিনের বিরুদ্ধে মাদক আইনে মামলা করা হয়েছে। প্রাথমিকভাবে সে এগুলো পাচারের উদ্দেশ্যে নিয়ে যাচ্ছিল বলে ধারণা করা হচ্ছে।
অধিকতর তদন্তের জন্য সাতদিনের রিমান্ড চেয়ে তুহিনকে আদালতে পাঠানো হবে বলেও জানান ওসি।